seungwon929/Th-miracl huggingface dataset:
วงโคจรพ้องคาบโลก

วงโคจรพ้องคาบโลก (, อักษรย่อ: GSO) เป็นวงโคจรที่มีคาบการโคจรเท่ากับคาบการหมุนรอบตัวเองของโลก วัตถุที่อยู่ในวงโคจรนี้จะกลับมาอยู่ตำแหน่งเดิมเมื่อเทียบกับพื้นโลกเมื่อเวลาผ่านไปทุกๆ 1 วันดาราคติ (23 ชั่วโมง 56 นาที 4 วินาที) สำหรับวงโคจรพ้องคาบโลกที่อยู่ในระนาบเดียวกับเส้นศูนย์สูตร เราจะเรียกว่า วงโคจรค้างฟ้า (, อักษรย่อ: GEO)

วงโคจรพ้องคาบโลก มีรัศมี 42,164 กิโลเมตร (26,199 ไมล์) วัตถุที่อยู่ในวงโคจรนี้ จะโคจรด้วยความเร็ว 3.076 กิโลเมตร/วินาที (11,074 กิโลเมตร/ชั่วโมง) ใช้เวลาโคจรรอบโลกหนึ่งรอบ 1,436 นาที
โรงเรียนนายร้อยทหารบกแซนด์เฮิสต์

โรงเรียนนายร้อยทหารบกแซนด์เฮิสต์ () หรือชื่อในอดีตคือ ราชวิทยาลัยการทหารแซนด์เฮิสต์ (Royal Military College, Sandhurst) เป็นสถาบันฝึกสอนทางการทหารของกองทัพสหราชอาณาจักร ตั้งอยู่ใกล้กับเมืองแซนด์เฮิสต์ในเทศมณฑลบาร์กเชอร์ สหราชอาณาจักร
กีฬายกน้ำหนักในโอลิมปิกฤดูร้อน 1972

การแข่งขันกีฬายกน้ำหนักในกีฬาโอลิมปิกฤดูร้อน 1972 จัดการแข่งขันที่มิวนิค ประเทศเยอรมนีตะวันตก มีการชิงชัย 9 เหรียญทอง
โรงเรียนสามพรานวิทยา

โรงเรียนสามพรานวิทยา (อังกฤษ: Sampranwittaya School) (อักษรย่อ:ส.ว.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลยายชา อำเภอสามพราน จังหวัดนครปฐม

โรงเรียนสามพรานวิทยา เปิดทำการสอน เมื่อวันที่ 26 พฤษภาคม พ.ศ. 2503 โดยใช้หอประชุมอำเภอสามพรานเป็นสถานที่เรียน ชั้นที่เปิดสอนคือชั้นมัธยมศึกษาปีที่ 4 จำนวน 1 ห้อง ห้องมีนักเรียน 32 คน และ นายสุรินทร์ ชวลิตานนท์ เป็นครูใหญ่ของโรงเรียน

โรงเรียนนี้จัดตั้งขึ้นด้วยความร่วมมือของนายอำเภอ สัสดีอำเภอ และข้าราชการอีกหลายท่านได้ติดต่อขอที่ดินจาก นายนิเทศ นางลำไย สืบเสียง ซึ่งยินดีอุทิศที่ดินให้กระทรวงศึกษาธิการสร้างโรงเรียนเป็นเนื้อที่ทั้งหมด 16 ไร่ ใกล้ถนนเพชรเกษม พื้นที่เป็นที่นาลุ่ม ทางเข้าโรงเรียนแยกจากถนนเข้าตัวอำเภอ เป็นระยะทาง 180 เมตร ส่วนที่ดินสำหรับสร้างถนน นายเจตน์ ผดุงชัย นายแผ้ว ยังพุ่ม นายหยด รุ่งประชา และนายยอด ยังพุ่ม บริจาคที่ดิน จำนวน 2 ไร่ 50 ตารางวา
กีฬาแบดมินตันในโอลิมปิกฤดูร้อน 2016

การแข่งขันแบดมินตันในโอลิมปิกฤดูร้อน 2016 เป็นการแข่งขันแบดมินตันโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 11-20 สิงหาคม พ.ศ. 2559
โรงเรียนสิรินธรราชวิทยาลัย ในพระราชูปถัมภ์ นครปฐม

โรงเรียนสิรินธรราชวิทยาลัย เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 6/8 หมู่ 5 ต.สนามจันทร์ อ.เมือง จังหวัดนครปฐม

โรงเรียนสิรินธรราชวิทยาลัยจัดตั้งขี้นในวโรกาสที่ สมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุครบ 3 รอบ 36 พรรษา ในวันที่ 2 เมษายน พ.ศ. 2534 ด้วยสำนึกพระมหากรุณาธิคุณอันสูงส่งยิ่งที่ทรงสนพระทัย ในการจัดการศึกษาระดับมัธยมศึกษา ให้แก่เยาวชนในชนบทห่างไกล กระทรวงศึกษาธิการจึงตั้งโรงเรียนนี้ขึ้น เพื่อเป็นการเฉลิมพระเกียรติ และเป็นอนุสรณ์ทางการศึกษา

พื้นที่จัดตั้งโรงเรียน ใช้พื้นที่โรงเรียนราชินีบูรณะ คณะสินธุวี ต.สนามจันทร์ ซึ่งนางสาวพะเยีย อุทยานิน อาจารย์ใหญ่โรงเรียนราชินีบูรณะได้จัดหาไว้ ตั้งแต่ พ.ศ. 2514 เพื่อขยายพื้นที่โรงเรียนราชินีบูรณะ เนื้อที่ 59 ไร่ 57 ตารางวา ดร.โกวิท วรพิฒน์ อธิบดีกรมสามัญศึกษาในขณะนั้น ได้มอบให้ นางสาวยุพิน ดุษิยามี ผู้อำนวยการโรงเรียนราชินีบูรณะ รักษาการในตำแหน่งผู้บริหารโรงเรียนสิรินธรราชวิทยาลัยตั้งแต่เริ่มจัดตั้ง
สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)

สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) (อักษรย่อ:สสปท.) หน่วยงานในสังกัด กระทรวงแรงงาน มีวัตถุประสงค์ในการจัดตั้งเพื่อส่งเสริมความปลอดภัย อาชีวอนามัย และสภาพแวดล้อมในการทำงาน

สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) หรือ สสปท. จัดตั้งขึ้นตามพระราชกฤษฎีกาจัดตั้งสถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) พ.ศ. 2558 เมื่อวันที่ 21 พฤษภาคม พ.ศ. 2558 โดยโอนภารกิจมาจากสำนักความปลอดภัยแรงงาน กรมสวัสดิการและคุ้มครองแรงงาน บางส่วน มาจัดตั้งเป็นองค์การมหาชน

การจัดตั้งองค์การมหาชนดังกล่าว เกิดขึ้นภายใต้หลักการที่ให้ความสำคัญในเรื่องการคุ้มครองผู้ใช้แรงงานเพื่อให้เกิดความปลอดภัย อาชีวอนามัย และสภาพแวดล้อมในการทำงาน ตามนัยในมาตรา 52 แห่งพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554
โรงเรียนงิ้วรายบุญมีรังสฤษดิ์

โรงเรียนงิ้วรายบุญมีรังสฤษดิ์ เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ 128 หมู่ที่ 3 ถนนศาลายา-นครชัยศรี ตำบลงิ้วราย อำเภอนครชัยศรี จังหวัดนครปฐม

โรงเรียนงิ้วรายบุญมีรังสฤษดิ์ จัดตั้งขึ้นโดยพระครูปุริมานุรักษ์ (บุญมี สุขาบูรณ์) อดีต เจ้าอาวาส วัดงิ้วราย ร่วมกับผู้นำท้องถิ่น ตามประกาศกระทรวงศึกษาธิการ ลงวันที่ 30 พฤศจิกายน 2503 เปิดทำการสอนครั้งแรกเมื่อวันที่ 17 พฤษภาคม 2504
ภาษาบากุมไป

ภาษาบากุมไป (Bakumpai language) มีผู้พูด 100,000 คน (พ.ศ. 2546) ในจังหวัดกาลิมันตันกลาง บริเวณแม่น้ำกาปูอัส และแม่น้ำบารีโต รากศัพท์ใกล้เคียงกับภาษางายู 75% ภาษาบันจาร์ 45% จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขา บารีโตใหญ่ เป็นภาษาทางการค้า มีพจนานุกรม ผู้พูดเป็นมุสลิม
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาบาซับ

ภาษาบาซับ (Basap language) มีผู้พูด 15,000 คน (พ.ศ. 2550) ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย เรยัง-ซาเยา ภาษานี้ใช้ในครัวเรือน ชุมชน และทางศาสนา ผู้พูดนับถือศาสนาพื้นเมืองและศาสนาคริสต์
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
สะพานมาร์โก โปโล

สะพานมาร์โก โปโล หรือ สะพานหลูโกว (; )

สะพานมาร์โก โปโลเป็นสะพานหินโค้งเชื่อมต่อที่เก่าแก่ที่สุดของกรุงปักกิ่ง เป็นสะพานข้ามแม่น้ำหย่งติ้ง (永定河; "ปัจจุบันแม่น้ำแห่งนี้ได้เหือดแห้งไปหมดแล้ว") ตั้งในเขตเฟิงไถ (丰台区) ด้านตะวันตกเฉียงใต้ของกรุงปักกิ่ง ห่างจากใจกลางเมืองประมาณ 15 กิโลเมตร เริ่มสร้างในสมัยจักรพรรดิจินซีจง ในยุคราชวงศ์จิน (ค.ศ. 1189) ได้รับการบูรณะซ่อมแซมในสมัยราชวงศ์หมิง หลังได้รับความเสียหายจากอุทกภัยก็มีการบูรณะใหม่อีกครั้งในสมัยจักรพรรดิคังซี แห่งราชวงศ์ชิง (ค.ศ. 1698) โดยที่มาของชื่อ มาจากมาร์โก โปโล นักเดินทางชาวอิตาเลียนในศตวรรษที่ 13 ที่ได้เดินทางมายังประเทศจีนในขณะนั้น และได้พรรณาถึงความงามของสะพานแห่งนี้จนมีชื่อเสียงโด่งดังไปทั่วโลก

สะพานมาร์โก โปโลมีความยาว 266.5 เมตร กว้าง 7.5 เมตร ประกอบด้วยตอม่อหิน 11 ต้น และช่องโค้งใต้สะพาน 11 ช่อง ตัวสะพานทั้งหมดทำด้วยแท่งหิน โดยใช้ตะขอเงินเชื่อมต่อในจุดที่สำคัญ นับว่าเป็นสะพานหินโบราณที่ยาวที่ในพื้นที่ภาคเหนือของจีน บนราวสะพานจะมีการแกะสลักหินเป็นลวดลายที่วิจิตรงดงาม และสิงโตหินแกะสลักที่ขึงขังอยู่เต็มราวสะพาน นับได้ว่าเป็นสิ่งปลูกสร้างโบราณที่ทรงคุณค่าทางประวัติศาสตร์และศิลปะอย่างยิ่ง

ในด้านประวัติศาสตร์ สะพานมาร์โก โปโลยังเป็นจุดเริ่มต้นของสงครามจีน-ญี่ปุ่นครั้งที่ 2 ที่กินระยะเวลายาวนานกว่า 8 ปี โดยเริ่มต้นจากปืนที่ทหารแห่งกองทัพคณะปฏิวัติแห่งชาติจีนยิงใส่ทหารแห่งจักรวรรดิญี่ปุ่น เมื่อวันที่ 7 กรกฎาคม ค.ศ. 1937 ซึ่งเหตุการณ์นี้เรียกว่า "เหตุการณ์สะพานมาร์โก โปโล" (盧溝橋事變)
Tachypleus

Tachypleus เป็นสกุลของแมงดาสกุลหนึ่ง ใช้ชื่อวิทยาศาสตร์ว่า "Tachypleus" โดยจัดอยู่ในวงศ์ Limulidae เป็นแมงดาที่พบในเขตเอเชียตะวันออกเฉียงใต้, เอเชียใต้ และเอเชียตะวันออก มีขนาดใหญ่ แบ่งออกได้เป็น 2 ชนิด คือ
นิวต์ท้องแดงจีน

นิวต์ท้องแดงจีน หรือ นิวต์ท้องแดง (; ; ) เป็นสัตว์ครึ่งบกครึ่งน้ำชนิดหนึ่ง จำพวกนิวต์ (Salamandridae)

เป็นนิวต์ขนาดเล็กมีลำตัวสีดำ ส่วนหางแบนเหมือนใบพาย มีช่วงท้องเป็นสีเหลืองมีแต้มสีส้มหรือแดง ตัวผู้มีขนาดเล็กกว่าตัวเมีย โดยตัวผู้จะมีปุ่มบริเวณโคนหาง จัดเป็นนิวต์ขนาดเล็กมีความยาวลำตัวจรดหางประมาณ 12-15 เซนติเมตร แพร่ขยายพันธุ์ด้วยการวางไข่ในน้ำ ตัวอ่อนมีพู่เหงือก

แพร่กระจายพันธุ์ในพื้นที่ชุ่มน้ำที่น้ำสะอาดและบริสุทธิ์และมีพืชน้ำขึ้นหนาแน่นในตอนใต้ของประเทศจีน อุณหภูมิประมาณ 18-24 เซนติเมตร ออกหากินในเวลากลางคืน โดยกินสัตว์น้ำและแมลงขนาดเล็ก เช่น หนอน, กุ้งฝอย, หนอนแดง, ไส้เดือนน้ำ, ลูกอ๊อด เป็นต้น

นิวต์ท้องแดงจีน มีพิษบริเวณผิวหนังที่มีพิษประเภทเตโตรโดท็อกซิน (Tetrodotoxin) อันเป็นพิษแบบเดียวกับที่มีในปลาปักเป้า แต่เป็นพิษแบบอ่อน อันเป็นลักษณะสำคัญของนิวต์ในสกุล "Cynops" ซึ่งไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป

เป็นนิวต์หรือซาลาแมนเดอร์อีกชนิดหนึ่ง ที่นิยมเลี้ยงกันเป็นสัตว์เลี้ยง
ปวดท้อง

อาการปวดท้องเป็นอาการพบบ่อยอย่างหนึ่ง สัมพันธ์ทั้งกับโรคชั่วคราวไม่รุนแรงและภาวะที่รุนแรงมาก

สาเหตุทั่วไปของอาการปวดท้องมีกระเพาะอาหารและลำไส้อักเสบและกลุ่มอาการลำไส้ไวเกินต่อการกระตุ้น ในผู้ป่วยหนึ่งในสาม สาเหตุแน่ชัดไม่ชัดเจน ประมาณร้อยละ 10 มีภาวะพื้นเดิมที่รุนแรงมาก เช่น ไส้ติ่งอักเสบ การรั่วหรือแตกของท่อเลือดแดงส่วนท้องโป่งพอง ถุงยื่นอักเสบหรือการตั้งครรภ์นอกมดลูก การหาสาเหตุของอาการปวดท้องอาจยากได้ เพราะมีหลายโรคทำให้เกิดอาการนี้

สาเหตุพบบ่อยที่สุดของปวดท้อง คือ กระเพาะอาหารและลำไส้อักเสบ (13%), กลุ่มอาการลำไส้ไวเกินต่อการกระตุ้น (8%), ปัญหาทางเดินปัสสาวะ (5%), การอักเสบของกระเพาะอาหาร (5%) และอาการท้องผูก (5%) ในผู้ป่วยปประมาณ 30% ไม่สามารถระบุสาเหตุได้ ผู้ป่วยประมาณ 10% มีสาเหตุรุนแรงกว่านั้น ได้แก่ ปัญหาถุงน้ำดีหรือตับอ่อน (4%) ถุงยื่นอักเสบ (3%) ไส้ติ่งอักเสบ (2%) และมะเร็ง (1%) สำหรับผู้สูงอายุ สาเหตุร้ายแรงที่พบมากขึ้น ได้แก่ เยื่อแขวนลำไส้ขาดเลือดเฉพาะที่และท่อเลือดแดงส่วนท้องโป่งพอง
นิวต์แปซิฟิก

นิวต์แปซิฟิก หรือ นิวต์ตะวันตก หรือ นิวต์ผิวขรุขระ (Pacific newt, Western newt, Roughskin newt) เป็นสัตว์สะเทินน้ำสะเทินบกจำพวกซาลาแมนเดอร์สกุลหนึ่ง ในสกุล "Taricha" (/ทา-ริ-ชา/)

จัดเป็นซาลาแมนเดอร์แท้ หรือนิวต์สกุลหนึ่ง เป็๋นนิวต์ที่หากินและใช้ชีวิตบนบกเป็นหลัก และจะเคลื่อนย้ายไปยังแหล่งน้ำเมื่อถึงเวลาผสมพันธุ์ การปฏิสนธิเกิดขึ้นภายในลำตัว เป็นนิวต์ที่พบกระจายพันธุ์ทั้งในพื้นที่ตะวันออกและตะวันตกของสหรัฐอเมริกา และอาจพบได้จนถึงตอนเหนือของรัฐบาฮากาลิฟอร์เนีย เม็กซิโก

จำแนกออกเป็นชนิดต่าง ๆ ได้ดังนี้นิวต์ในสกุลนี้ ผิวหนังมีสารพิษจำพวกเตโตรโดท็อกซิน (Tetrodotoxin) เหมือนปลาปักเป้าอย่างรุนแรง โดยพิษนี้สามารถทำให้มนุษย์เป็นอัมพาตหรือเสียชีวิตได้ โดยนิวต์จะผลิตสารพิษนี้เพื่อป้องกันตัวหรือถูกคุกคาม
โรงเรียนคงทองวิทยา

โรงเรียนคงทองวิทยา () เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ เลขที่ 135 หมู่ที่ 1 ถนนเศรษฐวิถี ตำบลสามง่าม อำเภอดอนตูม จังหวัดนครปฐม

โรงเรียนคงทองวิทยา เริ่มเปิดทำการสอน เมื่อวันที่ 17 พฤษภาคม 2508  โดยได้รับการสนับสนุนจากท่าน  พระครูภาวนาสังวรคุณ (หลวงพ่อเต๋  คงทอง) เจ้าอาวาสวัดสามง่ามในสมัยนั้น โดยได้มอบที่ดินจำนวน 25ไร่ 3งาน พร้อมด้วยอาคารเรียนแบบ 2 ชั้น 12 ห้องเรียน  ราคา 1,200,000 บาท นอกจากนี้หลวงพ่อยังสมทบเงินในการก่อสร่างอาคารประกอบอีกมากมาย

เมื่อวันที่ 31 ตุลาคม 2512 ระหว่างที่การ ก่อสร้างอาคารเรียนหลังแรกยังไม่แล้วเสร็จก็ได้รับความอนุเคราะห์จาก โรงเรียนวัดสามง่ามซึ่งตั้งอยู่บริเวณใกล้เคียงกันอนุญาตให้ โรงเรียนคงทองวิทยาใช้อาคารเรียนและสถานที่บางส่วนของโรงเรียนวัดสามง่าม ดำเนินการเรียนการสอนไปก่อน  จนกระทั่งปี พ.ศ. 2514 การก่อสร้างอาคารเรียนหลัง แรกของโรงเรียนคงทองวิทยาจึงเสร็จสมบูรณ์  และเริ่มใช้ตั้งแต่บัดนั้นเป็นต้นมา  ต่อมาในปี พ.ศ. 2524  ได้รับอนุมัติจากกรมสามัญศึกษาให้เปิดทำการสอนถึงในระดับชั้นมัธยมศึกษาตอนปลาย

โรงเรียนคงทองวิทยา ได้มีผู้อำนวยการที่มีความสามารถอย่าง ผอ.สุริยา ชิณณะพงศ์ ที่ได้ทำการสร้างอาคาร 6 ซึ่งเป็นคาคารใหม่ที่สุดในโรงเรียน โดยได้รับเงินสนับสนุนจากหลวงพ่อแย้ม ฐานยุตโต ซึ่งเป็นเจ้าอาวาสวัดสามง่ามในปัจจุบัน และนอกจากนี้ ยังมีผู้สนับสนุนอีกมาก ทำให้โรงเรียนคงทองวิทยาได้พัฒนาไปอย่างรวดเร็ว ทั้งในด้านวิชาการและด้านกีฬา นอกจากนี้ โรงเรียนคงทองวิทยายังได้เป็นตัวแทนกีฬาชักกะเย่อทีมชาติไทยไปแข่งขันที่ประเทศมองโกเลีย ซึ่งทำให้โรงเรียนคงทองวิทยาได้รับการยกย่องทางด้านกีฬา และยังได้สนับสนุนการแข่งขีนกีฬาทุกประเภทอย่างจริงจังตลอดมา
โรงเรียนบำรุงวิทยา

โรงเรียนบำรุงวิทยา (; ; อักษรย่อ: บ.ว. , BWS) เป็นโรงเรียนเอกชน โดยโรงเรียนมีการแบ่งแผนก เป็นแผนกอนุบาล แผนกประถม และแผนกมัธยม ก่อตั้งโดยโดยโดย  ศาสนาจารย์อัลเฟรดดีฮัดสันและ ศาสนาจารย์เพอร์ซี  แอล เอ คล้าร์ค มิชชันนารี (คณะคริสตจักรของพระคริสต์แห่งประเทศสหราชอาณาจักร)   วันที่ 2 กรกฎาคม พ.ศ. 2449

โรงเรียนบำรุงวิทยา มูลนิธิแห่งสภาคริสตจักรในประเทศไทย จัดการศึกษาเพื่อเป็นพยานความรักของพระเยซูคริสต์ โดย  ศาสนาจารย์อัลเฟรดดีฮัดสันและ ศาสนาจารย์เพอร์ซี  แอล เอ คล้าร์ค มิชชันนารีคณะคริสตจักรของพระคริสต์แห่งประเทศสหราชอาณาจักร   ณ บริเวณตำบลนครชุมน์ อำเภอบ้านโป่ง  จังหวัดราชบุรี  เมื่อ พ.ศ. 2446 (ค.ศ. 1903) ซึ่งชาวบ้านในขณะนั้นเรียกว่า "โรงเรียนฝรั่งดงตาล"

ต่อมาในปี พ.ศ. 2449 ได้ย้ายมาเปิดที่อาคารของสำนักงานทรัพย์สินส่วนพระมหากษัตริย์ บริเวณห้างขายยาเฮงชุนตึ้ง  และร้านนาฬิกาจักรทอง นับเป็นโรงเรียนเอกชนแห่งแรกของจังหวัดนครปฐมเปิดรับนักเรียน ชาย-หญิง  ใช้ชื่อว่า "โรงเรียนบำรุงวิทยา"เมื่อวันที่ 2 กรกฎาคม พ.ศ. 2449 (ค.ศ. 1906) จึงถือว่าวันที่ 2 กรกฎาคม เป็นวันก่อตั้งโรงเรียน
ทางหลวงแผ่นดินหมายเลข 332

ทางหลวงแผ่นดินหมายเลข 332 สายสัตหีบ - สำนักท้อน มีชื่อเรียกเป็นหลักว่า "ถนนเลี่ยงเมืองสัตหีบ" เริ่มจากทางหลวงแผ่นดินหมายเลข 3 (ถนนสุขุมวิท) ที่ตำบลหาดเสร่ อำเภอสัตหีบ จังหวัดชลบุรี สิ้นสุดที่ ทางหลวงแผ่นดินหมายเลข 3 ที่ตำบลพลา อำเภอบ้านฉาง จังหวัดระยอง รวมระยะทาง 14.487 กิโลเมตร
ทางหลวงแผ่นดินหมายเลข 334

ทางหลวงแผ่นดินหมายเลข 334 สายทางต่างระดับอ่างทอง–บ้านรอ เป็นทางหลวงแผ่นดินในจังหวัดอ่างทองที่เชื่อมต่อระหว่างตัวเมืองอ่างทองและทางหลวงแผ่นดินหมายเลข 32 เข้าด้วยกัน มีระยะทางตลอดทั้งสายรวม 4.300 กิโลเมตร เดิมทางเลี่ยงเมืองอ่างทองได้ถูกกำหนดให้เป็นทางหลวงแผ่นดินหมายเลข 334 ด้วย แต่ปัจจุบันได้เปลี่ยนเป็นทางหลวงแผ่นดินหมายเลข 368 ซึ่งมีระยะทาง 4.865 กิโลเมตร

ทางหลวงแผ่นดินหมายเลข 334 เริ่มต้นที่สี่แยกบ้านรอ แยกออกจากทางหลวงแผ่นดินหมายเลข 309 ไปทางทิศตะวันออก ผ่านสามแยกบ้านอิฐ (แยกทางเลี่ยงเมืองอ่างทอง) ตัดกับทางหลวงแผ่นดินหมายเลข 32 บริเวณกิโลเมตรที่ 50 แล้วต่อกับทางหลวงแผ่นดินหมายเลข 3267 ซึ่งไปอำเภอท่าเรือ โดยทางหลวงแผ่นดินหมายเลข 334 เป็นส่วนหนึ่งของ"ถนนโพธิ์พระยา–ท่าเรือ"
อิกัวนาบก

อิกัวนาบก () เป็นกิ้งก่าสกุลหนึ่ง ในวงศ์อิกัวนา (Iguanidae) จัดอยู่ในสกุล " Conolophus" (มาจากภาษากรีกสองคำ: conos (κώνος) หมายถึง "หนาม" และ lophos (λοφος) หมายถึง "หงอน" โดยมีความหมายถึง หนามบนสันหลัง)

จัดเป็นสัตว์ถิ่นเดียวที่พบเฉพาะบนหมู่เกาะกาลาปาโกสเท่านั้น โดยถือว่าเป็นอิกัวนาอีกจำพวกหนึ่งที่มีความโดดเด่นของที่นี่นอกเหนือไปจากอิกัวนาทะเล ซึ่งอิกัวนาบกนั้นมีรูปร่างลักษณะ ตลอดจนพฤติกรรมที่แตกต่างไปจากอิกัวนาทะเลพอสมควร เนื่องจากเป็นสัตว์ที่หากินแต่เฉพาะบนบก กินพืชเป็นอาหาร โดยพืชที่นิยมกินเป็นพืชจำพวกกระบองเพชร โดยเฉพาะกระบองเพชรซันตาเฟ ซึ่งก็เป็นพืชถิ่นเดียวของหมู่เกาะกาลาปาโกสเช่นเดียวกัน ดังนั้นกระบองเพชรซันตาเฟจึงมีลักษณะลำต้นและกิ่งก้านที่สูงและยาว รวมถึงมีหนามแหลมเพื่อป้องกันตัวเองจากการกินของอิกัวนา

ดังนั้น อิกัวนาบกเองก็มีวิวัฒนาการของตัวเอง โดยปรับตัวให้สามารถกินอาหารได้หลากหลายขึ้น เช่น เปลี่ยนมากินแมลงเล็ก ๆ เป็นอาหารด้วย

อิกัวนาบก เป็นสัตว์ที่ไม่มีอุปนิสัยดุร้าย แม้จะมีรูปร่างหน้าตาที่น่ากลัวเหมือนกับอิกัวนาทะเล โดยพบกระจายพันธุ์ได้น้อยกว่าอิกัวนาทะเลพอสมควร โดยธรรมชาติเป็นสัตว์ที่ไม่ค่อยขยับเขยื้อนตัว เนื่องจากเป็นสัตว์กินพืช จึงจะขยับตัวหรือเคลื่อนไหวต่อเมื่อกินอาหารเท่านั้น เกาะที่สามารถพบอิกัวนาบกได้มากที่สุด คือ เกาะซันตาเฟ หรือเกาะบาร์ริงตัน และเกาะเซาท์พลาซา
สามารถจำแนกได้เป็น 3 ชนิด
เดิมพันชาติรุกฆาตโลก

เดิมพันชาติรุกฆาตโลก () เป็นภาพยนตร์ชีวประวัติอเมริกัน ค.ศ. 2014 กำกับโดยเอ็ดเวิร์ด ซวิค และเขียนบทโดยสตีเวน ไนท์ นำแสดงโดยโทบีย์ แมไกวร์ ในบทบอบบี ฟิชเชอร์, ลีฟ ชรีเบอร์ ในบทโบริส สปัสสกี และลิลี ราบี ในบทโจแอน ฟิชเชอร์ ภาพยนตร์มีกำหนดเปิดตัวในสหรัฐอเมริกา ณ วันที่ 18 กันยายน ค.ศ. 2015

ภาพยนตร์เปิดเรื่องด้วยฉากบอบบี ฟิชเชอร์ที่ป่วยทางจิตอยู่ในห้องที่ข้าวของกระจัดกระจาย เขาตรวจดูสิ่งของต่าง ๆ เพื่อป้องกันการถูกดักฟัง ต่อมามีเสียงเคาะประตูและบอบบีลุกไปเปิด ภาพยนตร์ตัดภาพไปที่อดีตเมื่อบอบบีอายุได้ 6 ปี เขาอยู่ในงานเลี้ยงและมองไปที่หน้าต่างเพราะคิดว่ามีคนซุ่มดูอยู่ บอบบีบอกเรื่องนี้กับแม่ แต่แม่ให้พี่สาวพาเขาไปเข้านอน บอบบีซึ่งนอนไม่หลับจึงเล่นหมากรุกและติดหมากรุกมากจนแม่ต้องพาไปพบกับคาร์มิน ไนโกร ครูสอนหมากรุก เพื่อที่ไนโกรจะช่วยหยุดอาการติดหมากรุกของเขาได้ เมื่อไนโกรลองเล่นกับบอบบีแล้ว เขาแนะนำว่าควรส่งเสริมให้บอบบีเล่นหมากรุกต่อไป ไนโกรเริ่มสอนบอบบีและพาไปแข่งขันตามรายการต่าง ๆ ในการแข่งขันรายการหนึ่งในโซเวียต บอบบีพบว่ามีการตั้งกฎที่เอื้อต่อประเทศเจ้าภาพ เขาโกรธมากและกลับสหรัฐอเมริกา ก่อนจะพบกับพอล มาร์แชล เจ้าหน้าที่รัฐบาลซึ่งบอกว่าตนสามารถช่วยบอบบีได้ บอบบีจึงกลับเข้าแข่งขันอีกครั้ง ครั้งนี้เขาเลือกวิลเลียม ลอมบาร์ดี อดีตแชมป์โลกหมากรุกเยาวชนซึ่งปัจจุบันเป็นบาทหลวงคาทอลิกเป็นผู้ช่วย บอบบีเอาชนะนักหมากรุกหลายคน แต่พ่ายให้กับโบริส สปัสสกี นักหมากรุกชาวรัสเซีย บอบบีจึงต้องเอาชนะอีกหลายเกมเพื่อที่จะได้แข่งกับสปัสสกีอีกครั้งที่ไอซ์แลนด์ ในขณะเดียวกัน บอบบีเริ่มมีอาการหลายอย่างที่บ่งชี้ว่าป่วยทางจิต พี่สาวของบอบบีขอร้องให้พอลพาบอบบีไปรักษา แต่พอลซึ่งต้องแบกรับศักดิ์ศรีของสหรัฐอเมริกาในช่วงสงครามเย็นเลือกที่จะปิดปากเงียบ บอบบีเอาชนะผู้เล่นคนอื่น ๆ จนมีโอกาสกลับมาแข่งกับสปัสสกีอีกครั้ง แต่เขาแพ้ในเกมแรก บอบบียื่นคำขาดให้แข่งในห้องเล่นเทเบิลเทนนิสที่ไม่มีผู้ชมและไม่มีกล้องที่ส่งเสียง เมื่อข้อเสนอของเขาไม่ได้รับการพิจารณา บอบบีไม่ลงแข่งในเกมที่สองและหมกตัวอยู่ในห้องที่ข้าวของกระจัดกระจาย (ซึ่งเป็นฉากเปิดเรื่อง) สปัสสกียอมทำตามข้อเสนอของบอบบีและแข่งเกมต่อไปในห้องเทเบิลเทนนิส เกมนี้บอบบีชนะ ส่วนเกมที่สี่ทั้งคู่เสมอ เกมที่ห้าบอบบีชนะเมื่อสปัสสกีเริ่มมีอาการทางจิตเช่นเดียวกัน ในเกมที่หกซึ่งจัดในห้องเดิมที่มีผู้ชม บอบบีเปิดเกมด้วยวิธีที่เขาไม่เคยเล่นมาก่อนและเล่นได้ดีมากจนสปัสสกีซึ่งเป็นฝ่ายแพ้ลุกขึ้นปรบมือให้พร้อมกับผู้ชม ชาวอเมริกันที่ชมการแข่งเกมครั้งนี้ดีใจและร่วมเฉลิมฉลอง การแข่งขันหมากรุกชิงแชมป์โลกประจำปี ค.ศ. 1972 จบลงด้วยบอบบีเป็นแชมป์โลก แต่หลังจากนั้นไม่นาน สุขภาพจิตของบอบบีก็ยิ่งย่ำแย่ลงจนเขาต้องออกจากวงการหมากรุกอาชีพการสร้างภาพยนตร์เริ่มต้นในช่วงต้นเดือนตุลาคม ค.ศ. 2013 ในเรคยาวิก ประเทศไอซ์แลนด์ และในช่วงกลางเดือนตุลาคม โดยใช้ 41 วันในการถ่ายภาพยนตร์เริ่มต้นขึ้นในมอนทรีออล ประเทศแคนาดา และทำการปิดกล้องในลอสแอนเจลิส เมื่อวันที่ 11 ธันวาคม ค.ศ. 2013

ภาพยนตร์ได้รับการจัดฉายรอบปฐมทัศน์ครั้งแรกในโลกที่เทศกาลภาพยนตร์นานาชาติโทรอนโต 2014 เมื่อวันที่ 11 กันยายน ค.ศ. 2014 เมื่อวันที่ 10 กันยายน ค.ศ. 2014 บลีคเกอร์สตรีทมีเดีย ได้รับสิทธิจำหน่ายภาพยนตร์ในสหรัฐอเมริกา ซึ่งเป็นการเข้าถือสิทธิครั้งแรกของบริษัท ภาพยนตร์เรื่องนี้มีกำหนดเปิดตัวในสหรัฐอเมริกาวันที่ 18 กันยายน ค.ศ. 2015

"เดิมพันชาติรุกฆาตโลก" ทำรายได้เปิดตัวในประเทศไทย 140,000 บาท ระหว่างวันที่ 24-30 กันยายน ค.ศ. 2015 ภาพยนตร์เรื่องนี้ทำรายได้ 1.08 ล้านบาท
เลา

เลา () เป็นพืชในวงศ์หญ้า (Poaceae) สกุลอ้อย ("Saccharum") มีถิ่นกำเนิดในเอเชียใต้ เป็นหญ้าอายุหลายปี ลำต้นกลวง แข็งตั้งขึ้นสูง 1-2 เมตร บริเวณข้อมีตาราก 2 แถว กาบใบผิวเกลี้ยง มีขนที่ขอบใบ รูปขอบขนานแคบ กว้าง 0.5-1.58 ซม. ยาว 60-100 ซม. ขอบใบมีขนสากมือ ลิ้นใบเป็นแผ่นแข็งปลายโค้ง ดอกออกเป็นช่อแตก แขนงกว้าง สีขาวแกมเทา ช่อดอกย่อยรูปไข่หรือรูปหอก ยาว 3-4 ซม. กาบช่อย่อยรูปเรือ เนื้อบางผิวเกลี้ยง ขอบมีขนอ่อนนุ่มคล้ายไหมกาบเป็นขนบาง ขอบบนมีขน กลีบเกล็ดรูปกรวย รังไข่รูปกระสวย ยอดเกสรสีม่วงหรือชมพู อับเรณูสีเหลือง จำนวนสามอัน

เลาเป็นหนึ่งในพืชที่ใช้เป็นมวลชีวภาพได้ ในทางอายุรเวทระบุว่ารากของเลามีรสหวาน ใช้เป็นยาขับปัสสาวะ ยาบำรุง ยาสมาน และรักษาอาการอาหารไม่ย่อย ใบของเลาใช้ทำเป็นเชือกหรือทำเป็นเครื่องจักสานได้ ในสหรัฐอเมริกาจัดพืชชนิดนี้เป็นพืชรุกราน
ปลาดาบลาวยาว

ปลาดาบลาวยาว (; ) เป็นปลาทะเลชนิดหนึ่ง ในอันดับปลาหลังเขียว (Clupeiformes)

จัดเป็นปลาดาบลาวชนิดหนึ่ง มีลำตัวเรียวยาวและมีทรวดทรงแบนมาก ปากมีลักษณะเฉียงขึ้นข้างบน มีฟันเขี้ยวคู่หน้าใหญ่และคมมากเขี้ยวคู่นี้จะยื่นเลยริมฝีปาก ครีบหางเว้าลึกครีบหลังมีรอยแต้มสีดำลำตัวสีน้ำเงินเข้มปนเหลือง ท้องเป็นสันคม

มีความยาวประมาณ 30-50 เซนติเมตร และยาวที่สุด 100 เซนติเมตร พบกระจายพันธุ์ตามปากอ่าว, ชายทะเล หรือพื้นที่ ๆ เป็นน้ำกร่อย ตั้งแต่ชายฝั่งแอฟริกาตะวันออกจนถึงหมู่เกาะโซโลมอน, ทะเลแดง, ทะเลญี่ปุ่น, ตอนเหนือและตอนใต้ของออสเตรเลีย รวมถึงตองกา ในน่านน้ำไทยพบทั้งอ่าวไทยและทะเลอันดามัน

เป็นปลาที่ล่าเหยื่อบนผิวน้ำกินเป็นอาหาร เช่น ลูกปลาขนาดเล็กและกุ้งขนาดเล็ก จัดเป็นปลาที่มีความสำคัญทางเศรษฐกิจชนิดหนึ่ง สามารถนำไปแปรรูปเป็นลูกชิ้น หรือทอดมันได้

โดยที่ชื่อวิทยาศาสตร์ว่า คำว่า "Chirocentrus" มาจากภาษากรีก "cheir" หมายถึง "มือ" และ "kentron" หมายถึง "หนาม" และ "Dorab" มาจากภาษาอาหรับคำว่า "darrab" (ضرّاب) ซึ่งน่าจะแปลงมาจากคำว่า "durubb" (دُرُبّ) ซึ่งหมายถึง ปลาทองในภาษาอาหรับ และคำว่า "lisan" (لسان) หมายถึง "ลิ้น"
โรงเรียนวัดวังตะกู (เสรีเริงฤทธิ์อุปภัมถ์)

โรงเรียนวัดวังตะกู (เสรีเริงฤทธิ์อุปภัมถ์) (อังกฤษ: Watwangtaku School) เป็นโรงเรียนประถมศึกษาแบบสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ 53/7 หมู่ที่ 2 ถนนมาลัยแมน ตำบลวังตะกู อำเภอเมืองนครปฐม จังหวัดนครปฐม

โรงเรียนวัดวังตะกู (เสรีเริงฤทธิ์อุปถัมภ์) เปิดทำการสอนเมื่อ พ.ศ. 2463 โดยอาศัยศาลาการเปรียญของวัดเป็นสถานที่เรียน และประชาชนจ้างครูมาสอน

ในปี พ.ศ. 2465 เปิดเรียนตามพระราชบัญญัติประถมศึกษาโดยมีนายอำเภอเป็นผู้ตั้งจัดการสอนตั้งแต่ ปฐมวัยถึงชั้นประถมศึกษาปีที่ 3

ปัจจุบันโรงเรียนวัดวังตะกูได้จัดการเรียนการสอนตั้งแต่อนุบาล 1 ถึง ประถมศึกษาปีที่ 6 โดยมีผู้อุปการะโรงเรียนคือ พระธรรมเสนานี เจ้าอาวาสวัดวังตะกู ที่ปรึกษาเจ้าคณะวัดจังหวัดนครปฐม
บรูนู เรเซงจี

บรูนู มอซา จี เรเซงจี (; 2 กรกฎาคม ค.ศ. 1986 —) เป็นนักวอลเลย์บอลชายชาวบราซิล เขาเล่นตำแหน่งมือเซตให้กับสโมสรปาร์มาเรจโจโมเดนาในประเทศอิตาลี
พระเทพปฏิภาณวาที (สุนทร ญาณสุนฺทโร)

พระเทพปฏิภาณวาที นามเดิม สุนทร ฉายา าณสุนฺทโร เป็นผู้ช่วยเจ้าอาวาสวัดสุทัศนเทพวรารามราชวรมหาวิหาร เจ้าคณะเขตดุสิต ผู้ช่วยแม่กองธรรมสนามหลวง และนักเทศน์ชื่อดัง

พระเทพปฏิภาณวาที เกิดเมื่อวันอังคารที่ 19 มีนาคม พ.ศ. 2500 เป็นชาวตำบลชายนา อำเภอเสนา จังหวัดพระนครศรีอยุธยา

พระเทพปฏิภาณวาที บรรพชา เมื่อวันที่ 21 ตุลาคม พ.ศ. 2511 ณ วัดเจ้าเจ็ดนอก อำเภอเสนา จังหวัดพระนครศรีอยุธยา โดยมีพระครูเขมาภิรัตเป็นพระอุปัชฌาย์ และได้มาจำพรรษาและศึกษาเล่าเรียนภาษาบาลี ณ วัดสุทัศนเทพวรารามราชวรมหาวิหาร ตามคำชักชวนของพระธรรมรัตนดิลก (เชิด จิตฺตคุตฺโต) ต่อมาได้อุปสมบทในวันที่ 9 กรกฎาคม พ.ศ. 2521 ณ พระอุโบสถ วัดสุทัศนเทพวรารามราชวรมหาวิหาร โดยมีสมเด็จพระพุฒาจารย์ (เสงี่ยม จนฺทสิริ) เป็นพระอุปัชฌาย์
ซีเดา

ซิดเนย์ ดุส ซังตุส ฌูนีโอร์ (; 9 กรกฎาคม ค.ศ. 1982 —) หรือที่รู้จักกันในชื่อ ซีเดา () เป็นนักวอลเลย์บอลชายชาวบราซิล เขาเล่นตำแหน่งตัวบล็อกกลางให้กับสโมสรเซซีเซาเปาลูในประเทศบราซิล
เปราะทอง

เปราะทอง หรือว่านเปราะทอง อยู่ในวงศ์ขิง เป็นไม้ล้มลุก เหง้าเล็ก แกนกลางสีเหลือง มีแขนงย่อย ใบเดี่ยว มี 2-3 ใบ มีรอยประเป็นสีเงินระหว่างเส้นแขนงใบ ด้านล่างสีม่วงเข้ม ช่อดอกสั้น แทรกขึ้นมาระหว่างใบ ใบ 2-3 ใบออกสลับกันในแนวทแยง อยู่เหนือดินเล็กน้อย มีเกสรตัวผู้เป็นหมัน ลักษณะคล้ายกลีบดอก กลีบกลางขนาดใหญ่สุดเรียกกลีบปาก เป็นพืชถิ่นเดียวในประเทศไทย
สกุลเปราะทอง

สกุลเปราะทอง หรือ Cornukaempferiaเป็นสกุลของพืชในวงศ์ขิง มีสมาชิก 3 สปีชีส์ เป็นพืชท้องถิ่นในประเทศไทย
พลูแก

พลูแก หรือ พลูกะตอย () เป็นพืชในวงศ์ Piperaceae เป็นไม้เถา ใบเดี่ยวเรียงสลับรูปหัวใจ เมื่อเลื้อยไปกับดินหรือโคนต้น ใบเปลี่ยนเป็นรูปไข่หรือรีแคบเมื่อเกาะติดกับต้นไม้อื่น ช่อดอกออกตรงข้ามกับใบ ช่อดอกเพศผู้ยาวกว่าใบ ริ้วประดับรูปวงกลม ก้านช่อดอกเพศเมียมีขน ใบมีรสเผ็ดร้อนเล็กน้อย ใช้แก้น้ำเหลืองเสีย กามโรค
กองเสือป่า

กองเสือป่า () เป็นกองกำลังกึ่งทหารที่จัดตั้งขึ้นในลักษณะกองอาสาสมัครรักษาดินแดนหน่วยงานแรกในประเทศไทย ซึ่งพระบาทสมเด็จพระมงกุฎเกล้าเจ้าอยู่หัวทรงมีพระบรมราชโองการโปรดเกล้าๆให้จัดตั้งกองเสือป่าขึ้นเมื่อวันที่ 1 พฤษภาคม พ.ศ. 2454 เพื่อฝึกอบรมข้าราชการพ่อค้าและพลเรือนให้ได้รับการฝึกหัดวิชาการทหาร ให้ราษฎรที่มีคุณภาพ มีระเบียบวินัย เคารพกฎหมายชาติบ้านเมืองและปลูกฝังให้พสกนิกรมีความจง
รักภักดีต่อชาติ ศาสนา พระมหากษัตริย์ และส่งเสริมความกล้าหาญ เข้มแข็ง สามัคคีและเสียสละโดยเสือป่าทำหน้าที่ช่วยพนักงานเจ้าหน้าที่รักษาความสงบทั่วไปในบ้านเมือง ทั้งนี้ กิจการลูกเสือไทยซึ่งได้จัดตั้งขึ้นในเวลาต่อมาถือเป็นสาขาหนึ่งของกองเสือป่าด้วย

ภายหลังการเสด็จสวรรคตของพระบาทสมเด็จพระมงกุฎเกล้าเจ้าอยู่หัวในปี พ.ศ. 2468 กิจการเสือป่าได้ซบเซาและยุติลงอย่างเงียบๆ โดยไม่เคยมีการประกาศยุบเลิกหน่วยงานอย่างเป็นทางการ แต่ปรากฏหลักฐานการสิ้นสภาพอย่างสมบูรณ์เมื่อมีการตราพระราชบัญญัติให้ทรัพย์สินกองเสือป่าตกเป็นของคณะลูกเสือแห่งชาติ พุทธศักราช 2482 เพื่อโอนทรัพย์สินของกองเสือป่าไปอยู่ในความดูแลของคณะลูกเสือแห่งชาติทั้งหมด คงเหลือแต่เพียงกิจการลูกเสือเท่านั้นที่ดำเนินการสืบต่อมาจนถึงปัจจุบัน

แม้กิจการเสือป่าได้ล้มเลิกไปแล้วก็ตาม แต่แนวคิดการฝึกราษฎรให้เป็นกำลังสำรองเพื่อช่วยทหารป้องกันประเทศซึ่งพระบาทสมเด็จพระมงกุฎเกล้าเจ้าอยู่หัวทรงริเริ่มไว้ ได้ปรากฏต่อมาในกิจการยุวชนทหาร นักศึกษาวิชาทหาร และกองอาสารักษาดินแดน จึงถือได้ว่ากองเสือป่าเป็นรากเหง้าแห่งกิจการรักษาดินแดนของประเทศไทย

เนื่องจากกองเสือป่าดำเนินการในแบบกองอาสาสมัคร การรับสมาชิกของกองเสือป่าจึงถือเอาตามความสมัครใจของบุคคล โดยเปิดรับบุคคลพลเรือนที่ไม่ได้เป็นทหารในทุกระดับชั้น ทั้งพระบรมวงศานุวงศ์ ข้าราชการ พ่อค้าคหบดี ผู้สมัครเป็นสมาชิกเสือป่าต้องชำระเงินค่าสมาชิกและจัดหาเครื่องแต่งกายตามข้อบังคับของกองเสือป่าด้วยตนเอง เพราะกองเสือป่าไม่ได้รับการอุดหนุนงบประมาณจากทางรัฐบาล

อนึ่ง สมาชิกเสือป่ามีหน้าที่ต้องมารับการฝึกหัดตามกำหนดเวลา หากเกียจคร้านจะถูกปรับและยังอาจถูกประจานให้ได้รับความอับอายอีกด้วย

กองเสือป่ามีการจัดชั้นยศของสมาชิกคล้ายกับยศทหารเพื่อประโยชน์ในการจัดสายการบังคับบัญชา แบ่งเป็นชั้นสัญญาบัตรและชั้นประทวน ดังนี้
ชั้นยศนายกองใหญ่เป็นยศเฉพาะพระองค์พระบาทสมเด็จพระมงกุฎเกล้าเจ้าอยู่หัว ต่อมาในปี พ.ศ. 2458 จึงโปรดเกล้าฯ ให้ตั้งยศนายพลเสือป่าขึ้นแทน และได้พระราชทานยศนายพลเสือป่าแก่นายเสือป่าชั้นผู้ใหญ่หลายท่าน เช่น พลเอก พลเรือเอก นายพลเสือป่า เจ้าพระยารามราฆพ (ม.ล. เฟื้อ พึ่งบุญ), นายพลเสือป่า เจ้าพระยายมราช (ปั้น สุขุม), นายพลเสือป่า พระวรวงศ์เธอ พระองค์เจ้าบวรเดช